钦定古今图书集成/方舆汇编/职方典/第1486卷 > 澂江府公署考 通志
## 钦定古今图书集成/方舆汇编/职方典/第1486卷 > 澂江府公署考 通志

本府

“澂江府治　在城内，明洪武十五年建于金莲山巅，弘治十七年迁于山半，知府童玺改建旸浦山麓，以旧署为学宫。嘉靖十八年知府周朝俛复迁金莲山，隆庆四年知府徐可久改迁于舞凤山。” 按《河阳县志》：“澂江府署，康熙二十二年，知府张联箕捐俸增修。川堂三间，置额曰‘恭俭惟德’。后修住房三间，二十五年，知” 府韩俊杰捐俸建坊一座于仪门内。三十二年，知府张圣猷捐俸增修二堂三间，置额曰“敬义堂。” 四十二年，知府黄元治捐俸修大堂、暖阁，置坊额曰“尊美堂。” 四十八年，知府赵弘任捐俸修后主楼五间，书室琴床，清雅可居。《土地祠》旧逼近仪门外左侧，知府冯甦改建于署之东左。

同知署　旧在府署内；今裁，署废。

通判署　旧在府署内东。明末兵燹，拆毁，今借署于督学道考场、公馆，遇岁、科按临，随便移寓。

康熙五十一年，通判尹汤聘捐建草厅三间、书房三间。凿池引水，杂以花木，颇称“清雅。”

经历司署　旧在府署内东；今仍之。

照磨署　旧在府署内；缺裁，署废。

司狱司署　旧在府署内，明末兵燹，拆毁。今在府城东北。

教授署　旧无学署，今在学宫东隅。置房半茅半瓦，但可容膝。

训导署　旧无学署，今借寓城内东华寺。巡道署　在城东，今为通判，借署。学道按临作“校士考场。” 有正堂，有川堂，有后堂，有主楼，有寝室，有厨房，有仪门，有大门，有墙屏。

公馆　在府治东门内

河阳县治　在城内，旧建于旸浦山左，明嘉靖二十五年，知县韩立迁建。隆庆四年知县王都再迁于城西北隅。万历间知县李汴增修，至明末兵毁。按《县志》

皇清康熙三年，知县冷晋和建大堂三间，后住房三。

间，卑湿湫隘。八年，知县袁肇继捐俸重建。住房三间，左右厨灶等房。中建大堂三间，卷棚三间，前竖戒石亭。左右建设六房，并仪门三间，历久渐颓。三十七年，知县秦采“重修。” 内住房三间，左、右耳房。署右建花厅三间，水亭一座，箭道一区。四十八年，知县翟枚吉“重修” 左、右六房土地祠：在县仪门外左侧。康熙四十七年，知县翟枚吉重修。至旌善亭、申明亭、戒石亭，俱废未修。典史署　在县署仪门左，原为“礼贤馆” ，兵燹，焚毁无存。康熙七年，典史王天爵捐俸修葺。建堂三间，住房三间，左右厨房各二间。

河泊所　旧在金莲山右麓，久裁。

驻防署　：原无设，今寓南门关帝庙。其兵在城守汛，并分驻各塘。

广积仓　在县治右

屯粮仓　在城南府治左。

广济仓　在县治内

预备仓　在阳宗旧县治右。

存留仓　“在阳宗元天阁。”

外州县

江川县治　在城内。明洪武十五年建。崇祯七年迁于新城。今署。

典史署　在县治内

新兴州治　在城内。明洪武十五年建。宣德六年知州张睿、正德元年知州何子奇，相继修葺。按《州志》：“后拥龙马，面直凤凰，居城西，中偏向西，南坐东北。” 元至元十三年立。明初因元故，治茅屋数椽。宣德六年，知州张睿易瓦立大堂三间，二堂三间，后楼三间，书室三间，厢房三间，庖室三间，吏目厅一所，左右两廊，办事房各三间，仪门三间，鼓楼三间，旌善、申明亭各一间。右为“《乡约》所” 三间，榜舍四间，挂号房二间，圜扉一区。正德元年坏，知州何子奇修。万历六年，知州张于京拓大堂三间，以鼓楼为仪门。城南门为大门，故大堂为二堂，故二堂为三堂。大堂左三间，以二间为丰盈库，一间为仪仗库。堂右茅屋三间，西厢房三间，东厢房三间，两廊吏舍各六间，囚室三间，女囚室三间，狱神祠一间，缭以重垣。仪门左土地祠一间，羁候铺一间，丹墀下左右皂隶房各一间，今废。塞门一座。万历四十八年，署州事邓应鳌建戒石亭一座。

皇清康熙八年，知州耿文明增土地祠为三间，建此。

君亭三间，凿池一区于东园，今废。二十一年，知州李国维于宅右建环秀楼三间。二十五年，知州胡必蕃撤环秀楼，重建高明楼五间；楼右建平房三间，厢房三间。三十八年，知州鲁国华改大堂右茅屋为瓦三间。四十六年，知州任中宜于三堂左建“宣馀斋” 三间，群房八间；大堂左屯粮房三间。

吏目衙　“在州堂右。”

土州判衙　：在州南三十四里研和乡东山。驻防厅　在城北隅。康熙五十一年，知州任中宜因训导废署改设。又于四城门创建营房各一间，以居守门军士。

常平仓　在州治右，一名“预备仓” ，一名“广济仓。” 明正德三年，知州何子奇建。万历二十二年，知州萧锦诏增成九间。

皇清康熙五十年，知州任中宜增二间。

丰盈库　在大堂左

路南州治　在城内，明洪武十七年建。按《州志》：枕鹿阜山，内署宅为冰心堂，前为两翼，为庖湢，左丰盈库，右会计库，折而左州同厅署久裁，折而右。吏目厅署堂墀左侧吏户、礼掾廨，右兵刑。

工掾《廨右廨》后为囹圄。前为仪门外土地祠并寅宾馆。前楼五楹。传樵鼓钟声。楼左右为常平仓。外为华东雄镇坊。

吏目署　在州治内